Yul Brynner
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Yul Brynner var en amerikansk filmskuespiller som var født i Russland og hadde sveitsiske, mongolske og russiske aner. Han huskes best for sin Oscar-vinnende filmrolle i The King and I fra 1956.
Gjennombrudd Han vokste opp i Vladivostok, i Harbin i Kina og i Paris, hvor han etter en tid som artist ved Cirque d'Hiver kom til USA i 1941 og teaterdebuterte i New York samme år. Det store gjennombruddet hans kom på Broadway i rollen som kongen i musikalen The King and I (1951). Han fikk Oscar for samme rolle i filmversjonen i 1956. Brynner hadde filmdebutert i 1949, men det var denne musikalfilmen som gjorde Brynner til stjerne i Hollywood. Til rollen barberte han hodet, noe som ble en viktig del av hans image. Western Brynner huskes også som westernhelt i The Magnificent Seven (Syv uovervinnelige, 1960), og han gjorde en virkningsfull rolle som westernkledd, morderisk robot i Michael Crichtons Westworld (1973; oppfølger i 1976). Les mer i Store norske leksikon film i USA Hollywood filmens historie western – film